গবেষণার প্রাপ্ত ফলাফলে দেখা যায়, গণশুনানি চলাকালে দুই-তৃতীয়াংশের অধিক (৭৮%) অভিযোগকারী অভিযোগ সমাধানের প্রতিশ্রুতি পেয়েছেন। অভিযোগ সমাধানের প্রেক্ষিতে কর্তৃপক্ষের সাড়া প্রদানের বিষয়ে এটি একটি ইতিবাচক চিত্র। কিন্তু পরবর্তীতে ২৭ শতাংশ অভিযোগকারী চূড়ান্তভাবে অভিযোগের সমাধান পেলেও প্রায় দুই তৃতীয়াংশ অভিযোগকারী (৭৩%) টিআইবি’র জরিপকালীন সময় পর্যন্ত অভিযোগের কোন সমাধান পাননি। অভিযোগকারীদের মতামত অনুযায়ী অভিযোগের সমাধান না পাওয়ার অন্যতম কারণগুলো হলো- কর্তৃপক্ষের অসহযোগিতা (৬৯%), নিয়ম-বহির্ভূত অর্থ দাবি (২৭%), উদ্যোগের অভাব (২৪%) ইত্যাদি। এছাড়া জরিপের তথ্য অনুযায়ী সেবার মান উন্নয়নে সংশ্লিষ্ট প্রতিষ্ঠানে কর্তৃপক্ষের পক্ষ থেকে গণশুনানির পর কিছু উদ্যোগ গৃহীত হয়েছে ।